Microsoft Windows Installer

Microsoft Windows Installer (celý názov je Windows Installer Service) je inštalačná služba pre inštaláciu a správu inštalačných balíčkov vo formáte MSI v prostredí Microsoft Windows.

 Dejiny 
Táto inštalačná služba bola uvedená v roku 2000, kedy bola po prvýkrát použitá v produktoch Microsoft Windows 2000 a Microsoft Office 2000. Jej účelom bolo zjednodušiť a sprehľadniť proces inštalácie, ktorý sa týmto definoval v jednotnom formáte spoločnosti Microsoft.

Inštalačná služba sa potom stala povinnosťou každej firmy, ktorá chcela mať svoj produkt certifikovaný pre Windows (napr. logo Designed for Windows 2000).

Časom boli ponúknuté verzie Windows Installer pre staršie verzie systému Windows 95/98 a NT 4.0 a postupne sa integrovali do nových produktov (resp. bola do nich zahrnutá podpora balíčkov MSI)

 Dejiny verzií 
Vydaná verziaVerziaPoznámkaWindows Installer 1.01.00.5104.0Vydané s Office 2000 a ako samostatný balíček k distribúciiWindows Installer 1.11.10.1029.01Vydané s Windows 20001.10.1029.1Vydané ako samostatný balíček k distribúciiWindows Installer 1.111.11.1314.0Vydané s Windows 2000 Service Pack 11.11.2405.0Vydané s Windows 2000 Service Pack 2Windows Installer 1.21.20.1410.0Vydané s Windows Millennium Edition1.20.1827.1Vydané ako samostatný balíček k distribúciiWindows Installer 2.02.0.2600.0Vydané s Windows XP2.0.2600.1Vydané s Windows 2000 Service Pack 32.0.2600.1183Vydané s Windows 2000 Service Pack 42.0.2600.2Vydané ako samostatný balíček k distribúcii2.0.2600.1106Vydané s Windows XP Service Pack 12.0.3790.0Vydané s Windows Server 2003 familyWindows Installer 3.03.0.3790.2180 	Vydané s Windows XP Service Pack 2Windows Installer 3.1Vydané s Windows XP SP3, Windows Server 2003 SP1, SP2, Windows XP Professional x64 RTM, SP2Windows Installer 4Vydané s Windows Vista RTM, SP1; Windows Server 2008 RTMWindows Installer 4.5Vydané s Windows Vista SP2; Windows Server 2008 SP2Windows Installer 5Vydané s Windows 7 RTM; Windows Server 2008 R2 RTM

 .MSI a .MSP 
Súbor formátu .MSI tvorí inštalačný balíček pre systémy Microsoft Windows vo formáte Windows Installer.
Súbor sa môže tiež nazývať ako .MSP, ktorý slúži pre distribúciu opráv už inštalovaných produktov.

 Ďalšie súbory 

.MST Windows Installer Transform – transformačný súbor – definuje chovanie installeru, hlavne pokiaľ ide o výber komponentov k inštalácii – využíva sa predovšetkým pre bezobslužnú inštaláciu.
.MSM Windows Installer Merge Module.
.IDT Exported Windows Installer Database Table.
.CUB Validation module.
.PCP Windows Installer Patch Creation File
.MSU Microsoft System Update (Windows Vista, Server 2008)

 Vlastnosti 
Vlastnosťami Windows Installer, z ktorých niektoré viedli k dôvodu jeho vzniku sú:

 Jednotný formát a prostredie pre proces inštalácie
 Podpora API pre externé nástroje a programy
 Podpora „návratu späť“ (rollback)
 Podpora aktualizácie či opravy
 Správa verzií zdieľaných knižníc DLL
 Podpora pre jednoduché nasadenie aplikácií (Deployment) v podnikovom prostredí (podporované zo strany Windows 2000 Server s prostredím Active Directory a Group Policy)

Jednou z nových možností je funkcia rollback (návrat späť), ktorá umožňuje kedykoľvek prerušiť proces inštalácie a inštalačná služba vráti všetky zmeny do pôvodného stavu, čo vo vtedajšej dobe bol revolučný počin. Do vtedajšej doby bolo veľmi riskantné prerušovať proces inštalácie, pretože nedokončená inštalácia mohla ovplyvniť stabilitu systému (chybajúce súbory, záznamy v registroch odkazujúce na neexistujúce knižnice a pod.).

 Súčasnosť 
V súčasnej dobe je Windows Installer vo verzii 4.5 (konkrétne celé číslo zostavenia je 3.1.4000.2435) a aj cez počiatočný odpor verejnosti je v dnešnej dobe súčasťou väčšiny inštalácií. Spoločnosti vyvíjajúce vlastné inštalačné riešenie sa prispôsobili a zahrnuli podporu Windows Installer do svojho prostredia.

 Pozri aj 
 .MSP
 .DMG
 NSIS
 Inno Setup

 Externé odkazy 
 Windows 2000 – The Windows Installer Service
 Windows Vista + Windows Server 2008 – popis inštalačnej služby

Kategória:Microsoft Windows
Kategória:Inštalačný softvér
Kategória:Softvér firmy Microsoft